73 



anni viginli et ultra elapsi sunt. In tam longo temporis spatio doctis 

 tuis voluminibus ssepissime incumbere nunquam me piguit nec taeduit. 

 Nunc paucis, occasione arreptä scribere liceat, cum palam tecum affari 

 non detur. 



Hoc ipso mense vidi Rothomagi, non sine magna laetitia, Dominum 

 Biörn Ståhl^ linguai latinae professorem cum amantissimis duobus disci- 

 pulis Rudbeckiis, ^ me ex tuo nomine humanissime Salutantem, Disser- 

 tationes novas Upsalienses communicantem, quas avidius perlectas ipsi 

 reddidi tribus exceptis, duplicibus nempe, quae, largiente Domino in meam 

 cesserunt partem: de usu videlicet Historice naturalis in vita commtmi, 

 de usu Muscorum et Fundamenta Entomologke. Gaeterae tractabant de 

 Opöbalsamo, Ornithologia, Potte Thece, necessitate promovendce historice 

 naturalis in Rossia, Effectu et cura vitiorum diceteticorum generali, Mundo 

 invisihili, Ägrostographia, Horto culinari, Purgantibus indigenis, Sirene 

 Lacertina, Fundamentis fructificationis, et antropomorphis. Quae omnes 

 dissertationes plurima continent scitu dignissima, proditura forte in 

 Amoenitatibus tuis Academicis; quarum volumen primum tantum possi- 

 deo; licet probe seiam sex tomos jam esse in lucem editos; sed iila 

 pretiosa monumenta comparare huc usque non potui; uti nec decimam 

 editionem systematis naturae quam frustra Parisiis inquirendam curavi, 

 undecimam expectaturus, mox prodituram, teste Domino Biörn [!]. 



Quid non debet, vir clarissime, indefessis tuis laboribus orbis eru- 

 ditus! Tanta dona concessa tibi ab autore naturae cumulet idem et 

 Reparatör noster et Largitor Gratiae addilis donis supernaturalibus, ut 

 omnibus pariter ornatus post longam et tranquillam vitam in aeternura 

 quiescas in amplexu Veritatis. 



Semina quaedam, clarissime vir, liorto tuo Upsaliensi inserenda po- 

 stulavit Dominus Biörn Ståhl, tam a me misello plantularum aliquot cul- 

 tori, quam a Professore Horti Academici Rothomagensis.^ Promptuaria 

 adit valde diversa amicus tuus, vir clarissime; Hortus quippe noster Aca- 

 demicus hypocausto et tepidario instruclus plantas alit circiter 2200. Hor- 

 tulus vero meus cum angusta parte Frigidarii 1500 ut plurimum admittit. 

 Plura ergo et praetiosiora forte feres a Professore nostro, quam a me. 

 Ut ut haec sunt, quid quid in seminibus meis praesentis anni potui col- 

 ligere non occurrens in horti Upsaliensis Editione anni 1748, quae sola 

 prae manibus est, hoc lubens mitto, Plura additurus si matura fuissent, 

 aut per tempus et valetudinem licuisset. Quaedam forte viliora reperies, 

 vir clarissime, quae non selegissem, si in collectionis principio animadvertissem 

 hortum tuum plantas tantum exoticas exhibere. Fasciculos singulos ab. 1. ad 

 143. numero notavi, additis nomine generico et epitheto marginali specierum 



